પોલીસે છોકરીના નિવેદનના આધારે કાર્યવાહી કરતાં મુખ્ય આરોપીને મનાલીથી પકડી લીધો છે. તે પંજાબના જિરાકપુરનો રહેવાસી છે. છોકરીનાં જણાવ્યાં મુજબ તેના જેવી કેટલીયે છોકરીઓ સાથે જબરદસ્તીથી આ કામ કરાવવામાં આવી રહ્યું છે. હાલ બાકીની છોકરીઓ અન્ડરગ્રાઉન્ડ થઇ ગઇ છે, અને મનાલી પોલીસે એમને શોધવા માટે ચક્રો ગતિમાન કરી દીધા છે. મનાલી પોલીસને શંકા છે કે સેક્સ રેકેટના છેડા દિલ્હી સાથે જોડાયેલા છે. પાછલા કેટલાક વર્ષોમાં કુલ્લૂ પોલીસ નવ સેક્સ રેકેટનો ભાંડો ફોડી ચૂકી છે, જેમાં કેટલીય મહિલાઓ અને છોકરીઓને બચાવી લેવામાં આવી છે. કેટલાક વર્ષોમાં ટૂરિસ્ટની સાથે સાથે દેહ વ્યાપાર પણ મનાલીમાં તેજ થઇ ગયો છે. ગરમીઓની સિઝનમાં દલાલ વધુ છોકરીઓને મનાલી લાવતા હોય છે.